**Jean «Django» Reinhardt** (født 23. januar 1910 i Liberchies i Belgia, død 16. mai 1953 i Fontainebleau i Frankrike) var en fransk jazzmusiker (gitar), kjent for virtuos sigøynerjazz, oppvokst utenfor Paris i *manouche*-miljøet. Han regnes som en av jazzens mest innflytelsesrike artister og er en av jazzens første gitarsolister. Også sønnene Babik Reinhardt og Henri Baumgartner (eller Louson Reinhardt) var jazzgitarister.

Liv og virke
------------

Reinhardt ble født i en sigøynervogn (*roulotte*) ved veien utenfor byen Liberchies i Belgia. Han ble døpt tre dager senere i Saint-Pierre-de-Liberchies. Faren var Jean Eugene Weiss (som til dels også brukte etternavnet Reinhard) og moren var Laurence Reinhardt. Foreldrene reiste med årstidene og oppholdt seg i Frankrikes Midi-Pyrénées om sommeren og reiste nordover til Paris og Belgia til vinteren. Han fikk ikke vanlig skolegang.

Ti år gammel behersket han banjo. Han lærte først å spille fiolin, deretter såkalt gitarbanjo (banjo med seks strenger). Hans første innspillinger var som akkompagnatør på banjo (1928). 
2. november 1928 tok det fyr i campingvognen Django bodde i. Han ble liggende på sykehus i nesten ett år, mest på ryggen uten å kunne snu seg. Venstre side var kraftig forbrent, og legen ville amputere beinet. Venstrehånden var helt forkrøplet, men Django klarte å trene opp tommelen og enda to fingre. Han gikk over fra banjo til gitar, men måtte oppfinne nærmest naturstridige måter å spille på, og hans vibrato er det fremdeles ingen som har klart å kopiere. Naboen i hjørnehuset Rue Damrémont 83 i Paris, der Django bodde etter sykehusoppholdet, fortalte at gitaristen lå på ryggen og spilte gitar, noe som ellers regnes som umulig.

I 1934 debuterte strengekvartetten *Hot Club de Paris*, som i 1935 ble utvidet til kvintett under navnet *Le Quintette du Hot Club de France* (QHCF): Stéphane Grappelli fiolin, broren Joseph Reinhardt gitar, Roger Chaput gitar og Louis Vola bass.

Reinhardt var en av jazzens storheter. Han spilte da også med Duke Ellington, Coleman Hawkins, Benny Carter, Rex Stewart og Louis Armstrong. Han minnes årlig gjennom prisene Django d'Or og flere musikkfestivaler, som Django Reinhardt Festival i New York og Djangofestivalen i Oslo (som er verdens eldste Djangofestival, arrangert hvert år fra og med 1980), samt *Festival de Jazz Django Reinhardt* i hjembyen Samois-sur-Seine. Musikk inspirert av Django refereres ofte i dag til som String Swing, Jazz Manouche, Gypsy Swing, etc.

Django Reinhardt og QHCF holdt en konsert i Norge 8. februar 1939 i den Gamle Logen i Oslo. Konserten ble anmeldt i *Dagbladet* av komponisten/musikkanmelderen Pauline Hall neste dag.

*Hot Club de Norvège* med gitaristen Jon Larsen i spissen har formidlet Djangos musikk i Norge siden 70-tallet. Internasjonalt fikk Django-musikken sin renessanse på slutten av 1980-tallet, blant annen gjennom *Hot Club Records* flere hundre plateutgivelser med Django-inspirert musikk. 

Minneplakett for Django Reinhardt i Samois-sur-Seine.
Den norske visesangeren Lillebjørn Nilsen gjør med sin sang *Tanta til Beate* en hyllest til artisten Django Reinhardt. Sangteksten omhandler artisten, og musikken er også inspirert av Reinhardts jazz-stil.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Django-Reinhardt, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 9. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Roglo, Roglo person ID p=jean;n=reinhardt;oc=3, oppført som Jean Reinhardt[Hentet fra Wikidata]
5. ↑   www.larousse.fr[Hentet fra Wikidata]
6. ↑   actu.fr[Hentet fra Wikidata]
7. ↑  «Gypsy Jazz Music | Discogs».
8. 1 2 3  Dregni, M. Antonietto, A. & Legrand, A. (2006). *Django Reinhardt and the illustrated history of gypsy jazz.* Fulcrum Publishing.
9. ↑  Strøm, Grete (19. desember 2021). «Django Reinhardt – til topps med to fingre». *NRK*. Besøkt 19. desember 2021.
10. ↑  Strøm, Grete (19. desember 2021). «Django Reinhardt – til topps med to fingre». *NRK*. Besøkt 19. desember 2021.
11. ↑  Jon Larsen: *Stjernejeger* (s.19) forlaget CappelenDamm, Oslo 2018, ISBN 12010610851001
12. ↑
13. ↑  «Arkivert kopi». Arkivert fra originalen 20. desember 2016. Besøkt 9. desember 2016.
14. ↑
15. ↑

Eksterne lenker
---------------

* (fr) Offisielt nettsted Rediger på Wikidata

* (en) Django Reinhardt – kategori av bilder, video eller lyd på Commons Rediger på Wikidata
* (en) Django Reinhardt på Internet Movie Database Rediger på Wikidata

* (sv) Django Reinhardt i Svensk Filmdatabas Rediger på Wikidata

* (da) Django Reinhardt på Filmdatabasen Rediger på Wikidata

* (fr) Django Reinhardt på Allociné Rediger på Wikidata

* (en) Django Reinhardt på AllMovie Rediger på Wikidata

* (en) Django Reinhardt hos The Movie Database Rediger på Wikidata
* (en) Django Reinhardt på Apple Music Rediger på Wikidata

* (en) Django Reinhardt på Discogs Rediger på Wikidata

* (en) Django Reinhardt på MusicBrainz Rediger på Wikidata

* (en) Django Reinhardt på Spotify Rediger på Wikidata

* (en) Django Reinhardt på Last.fm Rediger på Wikidata

* (en) Django Reinhardt på AllMusic Rediger på Wikidata
* Django Reinhardt på YouTube Rediger på Wikidata

  

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii
 |